Janet Leigh

Jeanette Helen Morrison, nada en Merced (California) o 6 de xullo de 1927 e finada en Beverly Hills o 3 de outubro de 2004, foi unha actriz, cantante, bailarina e escritora estadounidense, coñecida como Janet Leigh.

 Traxectoria 
Leigh criouse en Stockton, California, nunha familia de clase traballadora.

No inverno de 1945–6, a actriz Norma Shearer estaba de vacacións en Sugar Bowl, un resort de esquí en Sierra Nevada, onde traballaban os pais de Leigh. Na entrada, Shearer viu unha foto de Leigh, que entón tiña dezaoito anos, tomada polo fotógrafo do club polo Nadal. Cando regresou aos Ánxeles, Shearer amosou a fotografía ao axente Lew Wasserman, da Metro-Goldwyn-Mayer (MGM),"'Luckiest' Photograph Changed Whole Life for a College Girl", Milwaukee Journal Sentinel, 16 de agosto de 1947, páx. 1 e axudou a Leigh a obter un contrato. Leigh realizou a súa primeira incursión real na interpretación aparecendo en programas de radioDunning, John. (1976). Tune in Yesterday: The Ultimate Encyclopedia of Old-Time Radio, 1925–1976. Prentice-Hall, Inc. . pp. 283–284. antes de debutar no cinema con The Romance of Rosy Ridge (1947) como interese romántico da personaxe de Van Johnson. Durante a rodaxe, o nome de Leigh foi cambiado primeiro a "Jeanette Reames" e logo a "Janet Leigh" e finalmente ao seu nome real, "Jeanette Morrison", porque "Janet Leigh" lembraba demasiado a Vivien Leigh."Hayward And Bacall Bid For Novel, 'Ronnie Harper'" by Sheilah Graham, The Miami News, 2 de decembro de 1946, páx. 11 Porén, a Johnson non lle gustaba o nome e finalmente foi cambiado definitivamente a "Janet Leigh" (pronunciado como "Lee").

No principio da súa carreira apareceu en varios filmes populares de MGM que incluían unha gran variedade de xéneros, como Act of Violence (1948), Little Women (1949), Angels in the Outfield (1951), Scaramouche (1952), The Naked Spur (1953) e Living It Up (1954). Leigh interpretou sobre todo papeis dramáticos durante a segunda metade da década de 1950, en filmes como os de Safari (1956) e o filme negro de Orson Welles Touch of Evil (1958), mais o seu recoñecemento máis forte foi coa súa interpretación de Marion Crane en Psicose (1960), de Alfred Hitchcock, que lle valeu un Globo de Ouro e unha candidatura ao Óscar á mellor actriz secundaria.

O seu publicitado matrimonio con Tony Curtis acabou en divorcio en 1962, e tras protagonizar The Manchurian Candidate ese mesmo ano, Leigh reduciu o ritmo da súa carreira. Continuou a aparecer en filmes de xeito intermitente, incluídos Bye Bye Birdie (1963), Harper (1966), Night of the Lepus (1972) e Boardwalk (1979). A finais de 1975, debutou en Broadway nunha produción de Murder Among Friends. Tamén apareceu en dous filmes de terror coa súa filla, Jamie Lee Curtis: The Fog (1980) e Halloween H20: 20 Years Later (1998).

Ademais do seu traballo como actriz, Leigh escribiu catro libros entre 1984 e 2002, dous deles novelas. Faleceu en outubro de 2004 aos 77 tras unha longa batalla contra a vasculite, inflamación dos vasos sanguíneos.

 Filmografía 
 Ano Título Personaxe Notas 1947  The Romance of Rosy Ridge  Lissy Anne MacBean  1947  If Winter Comes  Effie Bright  1948  Hills of Home  Margit Mitchell  Títulos alternativos: Danger in the Hills e Master of Lassie 1948  Words and Music  Dorothy Feiner Rodgers  1949  How to Smuggle a Hernia Across the Border   Curtametraxe 1949  Act of Violence  Edith Enley  1949  Little Women  Meg March  1949  The Red Danube  Maria Buhlen  1949  The Doctor and the Girl  Evelyn Heldon  Título alternativo: Bodies and Souls 1949  That Forsyte Woman  June Forsyte  Título alternativo: The Forsyte Saga 1949  Holiday Affair  Connie Ennis  1951  Strictly Dishonorable  Isabelle Perry  1951  Angels in the Outfield  Jennifer Paige  1951  Two Tickets to Broadway  Nancy Peterson  1951  It's a Big Country  Rosa Szabo Xenophon  1952  Just This Once  Lucy Duncan  1952  Scaramouche  Aline de Gavrillac de Bourbon  1952  Fearless Fagan  Abby Ames  1953  The Naked Spur  Lina Patch  1953  Confidentially Connie  Connie Bedloe  1953  Houdini  Bess Houdini  1953  Walking My Baby Back Home  Chris Hall  1954  O príncipe valente  Princesa Aleta  1954  Living It Up  Wally Cook  1954  The Black Shield of Falworth  Lady Anne  1954  Rogue Cop  Karen Stephanson  1955  Canción triste de Pete Kelly  Ivy Conrad  1955  My Sister Eileen  Eileen Sherwood  1956  Safari  Linda Latham  1957  Jet Pilot  Lt. Anna Marladovna Shannon / Olga Orlief  1958  Touch of Evil  Susan Vargas  1958  The Vikings  Morgana  1958  The Perfect Furlough  Lt. Vicki Loren  1960  Who Was That Lady?  Ann Wilson  Premio Laurel á mellor interpretación feminina de comedia (4.º posto) 1960  Psicose  Marion Crane  Globo de Ouro á mellor actriz secundariaPremio Laurel á mellor actriz secundaria (2.º posto)Candidata ao Óscar á mellor actriz secundaria 1960  Pepe  Ela mesma  Premio Laurel á mellor interpretación feminina de comedia 1962  The Manchurian Candidate  Eugenie Rose Chaney  1963  Bye Bye Birdie  Rosie DeLeon  1963  Wives and Lovers  Bertie Austin  1966  Kid Rodelo  Nora  1966  Harper  Susan Harper  Título alternativo: The Moving Target 1966  Three on a Couch  Dr. Elizabeth Acord  1966  An American Dream  Cherry McMahon  Título alternativo: See You in Hell, Darling 1967  The Spy in the Green Hat  Miss Diketon  Reeditado a partir de "The Concrete Overcoat Affair", episodio en dúas partes da serie de televisión The Man From U.N.C.L.E.  1967  Grand Slam  Mary Ann  Título alternativo: Ad ogni costo 1969  Hello Down There  Vivian Miller  Título alternativo: Sub-A-Dub-Dub 1972  One Is a Lonely Number  Gert Meredith  Título alternativo: Two Is a Happy Number 1972  Night of the Lepus  Gerry Bennett  Título alternativo: Rabbits 1979  Boardwalk  Florence Cohen  1980  The Fog  Kathy Williams  1985  The Fantasy Film Worlds of George Pal  Ela mesma  Documental  1998  Halloween H20: 20 Years Later  Norma Watson  2005  Bad Girls from Valley High  Mrs. Witt  Filmado en 2000 e estreado postumamente 

 Publicacións 
 There Really Was a Hollywood. Doubleday, 1984; .
 Psycho: Behind the Scenes of the Classic Thriller. Harmony Books, 1995; .
 House of Destiny. Mira Books, 1996; .
 The Dream Factory. Mira Books, 2002; .

 Notas 

 Véxase tamén 

 Bibliografía 


 Ligazóns externas 
 Janet Leigh en TVGuide.com
 Reelclassics.com Page
 Janet Leigh en Virtual History
 Janet Leigh Collection available at the Holt-Atherton Special Collections and Archives

Categoría:Nados no condado de Merced
Categoría:Nados en 1927
Categoría:Finados en 2004
Categoría:Actores de California
Categoría:Actores de cinema dos Estados Unidos de América
Categoría:Actores de televisión dos Estados Unidos de América
Categoría:Escritores dos Estados Unidos de América
Categoría:Escritores en lingua inglesa
Categoría:Estadounidenses de ascendencia alemá
Categoría:Estadounidenses de ascendencia dinamarquesa
Categoría:Estadounidenses de ascendencia escocesa
Categoría:Estadounidenses de ascendencia irlandesa
Categoría:Paseo da Fama de Hollywood